rlitschk/wikidir huggingface dataset:
Anton Rop (* 27. Dezember 1960 in Ljubljana) weer tüschen 2002 un 2004 de veert Ministerpräsident vun Slowenien. Bit 2005 weer he todem Vörsitter vun de Liberaldemokratie vun Slowenien. Rop hett 1984 sien Ökonomiestudium an dat Institut för Volkswertschapslehre in Ljubljana afslooten. Tüschen 1985 un 1992 weer he stellvertredend Direkter vun dat Slowenische Institut för Makroökonomische Analyse un Entwicklung (Institut za makroekonomske raziskave in razvoj). 1993 wurr he to’n Staatssekretär mit den Upgavenberiek Privatiseeren un Regionalentwicklung nöömt. Tüschen 1996 un 2000 deen he ünner Ministerpräsident Janez Drnovšek as Minister för Arbeit, Familie un Soziales. Nah de Wahl to de Staatsversammlung Enn’n 2000 wurr he to’n Finanzminister nöömt. Dat bleev he bit to sien Ernennen to’n sloweenschen Ministerpräsidenten an 19. Dezember 2002. Nahdem sien Partei de sloweenschen Parlamentswahlen in‘n Oktober 2004 verlor, muss he den Posten an‘n 9. November to Gunsten vun sien Nahfolger Janez Janša afgeeven. Vita bi de European Investment Bank
Modifikatschoon (vun latiensch modus „Oort, Wies, Maat“ un latiensch facere „maken, doon“) betekent Modifikatschoon, de Egenoort vun cheemsch Stoffen, in verscheeden Formen to existeeren, Modifikatschoon, dat Verännern vun en Phänotyyp dör Ümweltinwarken, Mod, dat Verännern vun en Reknerspeel, Modifikatschoon, dat Verännern vun de cheemsch Grundsubstanz vun dat Arvgoot. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Brüntrup betekent Brüntrup, Oordsdeel van Blommerg in’n Kreis Lippe, Noordrhien-Westfalen, Brüntrup, Oordsdeel van Lemge in’n Kreis Lippe, Noordrhien-Westfalen. Brüntrup is de Familiennaam von Godehard Brüntrup (* 1957), düütschen Philosoof. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Aenne Brauksiepe, boren Engels (* 23. Februar 1912 in Duisburg; † 1. Januar 1997 in Oelde) weer en düütsch Politikerin (CDU). Se weer van 1968 bit 1969 Bundsministerin för Familie un Jöögd. Nah dat Abitur 1931 weer se van 1932 bit 1934 as Bildnerin in de Behinnertenfürsorge tätig. Wiel se wegen dat politisch Engagement vun hör Öllernhuus in de Zentrumspartei in dat natschonalsozialistische Düütschland nich studeeren kunn, gung se 1934 nah Schottland, wiel se dor en Studium vun de Philologie upnehmen wull. Dat weer aber weder dor, noch in den Nedderlannen, wo se mit hör Mann af 1937 leev, mögelk. 1943 kehr se nah Düütschland torüch. Brauksiepe weer 1. Vörsittersche vun den düütschen Twieg vun de „St. Joan's International Social and Political Alliance“ un 2. Vörsittersche vun den Kathoolsch Düütsch Fruenbund. Siet 1945 weer Brauksiepe Liddmaat vun de CDU. 1956 wurr se in den CDU-Bundsvörstand wählt. Van 1958 bit 1971 weer se denn Vörsittersche vun de Frauen-Union. Van 1966 bit 1969 weer se Liddmaat in dat Präsidium vun de CDU un van 1967 bit 1969 buterdem stellvertreeden CDU-Bundsvörsittersche. Nah 1945 weer Brauksiepe tonächst Stadtverordnete in Köln. Van 1949 bit 1972 weer se Liddmaat vun den Düütschen Bundsdag. 1949 bit 1961
Modifikatschoon oder Polymorphie is en Begreep ut de Mineralogie un ut de Warkstoffwetenschoppen. Ünnersocht weer dat Phänomen vun den düütschen Mineralogen Eilhard Mitscherlich. Dormit warrt de Egenoort vun cheemsch Verbinnen betekend op twee oder mehr verscheedliche Oorten kristalliseeren to künnen. Disse so nöömten Modifikatschonen sünd vun de cheemsch Tohopensetten afsluut gliek, ünnerscheed sik aver in jemehr Gidderstrukturen. Tostannen kommt disse verschedenen Modifikatschonen bi ünnerscheedliche Proprotschonen vun Druck und/oder Temperatur. En Bispell is dat Calciumcarbonat CaCO3, dat as dat orthorhmobische Aragonit oder as de trigonale Kalkspat vörkommen kann. Wenn en Stoff twee Modifikatschonen hett, denn snackt man ok vun Dimorphie, oder vun Trimorphie, wenn dat dree Modifikatschonen gifft. En Modifikatschoon, de sik as Spegelbild wiest, warrt ok as Enantiomorphie betekend. Kummt Polymorphie bi Element vör, so as dat bi Kohlenstoff mit sien Modifikatschonen Graphit un Demant, denn snackt man vun Allotropie. De Egenoort, Modifikatschonen to billn, hett en Bedüden in de Warkstoffkunnen. Se warrt dorför nütt, Warkstoffen mit sünnere Egenschoppen to maken. Piezokristallen ut Bariumtitanat un Bliezirkonattitanat sünd en Bispeel ut de praktisch Anwennen: Dör Druck verännert sik de Gidderstruktur, wat en Spannung tüügt. Anners rüm gifft dat ok Materialien, de jemehr Gidderstruktur ännert, wenn vun buten en Spannung anleggt warrt.
Cordelia (ok: Uranus VI oder S/1986 U 7) is en vun de lütten Maanden vun den Planeten Uranus. Dat is de innerste vun de Uranusmaanden. De hebbt all Naams vun Figuren ut dat Wark von William Shakespeare oder Alexander Pope; Cordelia is de jüngste Dochter vun’n König ut Shakespeares Tragödie King Lear (dt.: „König Lear“). De Maand is an’n 20. Januar 1986 vun den Astronomen Richard John Terrile op Biller vun de Ruumsond Voyager 2 opdeckt worrn. He hett toeerst de vörlöpig Beteken S/1986 U 7 kregen. Cordelia bruukt ungefähr 8 Stünnen för een Ümloop üm Uranus. Dorbi hett he en middler’n Afstand vun 49.800 km. De Maandbahn hett en ganz lütte Exzentrizität vun blots 0,00047 un is dormit meist kreisrund. De Bahn is üm un bi 0,09° gegen den Äquater vun’n Uranus kippt. De Maand bewegt sik jüst so binnen den ε-Ring vun den Planeten un övt mit sien Gravitatschoon Influss op de Pratikels in den Ring ut. Cordelia warrt dorüm as en Scheperhundmaand vun den ε-Ring ankeken, so as Ophelia op de anneren Siet. De Dörmeter vun den Maand liggt in’n Dörsnitt bi ungefähr 40 km. Mit 1,3 g/cm³ liggt de Dicht düütlich ünner de vun de Eer.
Biege betekent: Biege, ene Beek, de bi Iufeln in’n Kreis Lippe in de Weern flütt. Biege, Oordsdeel van Doirentrup in’n Kreis Lippe, Noordrhien-Westfalen. Kiek ook bi: Bega Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Bega betekent: Beken un Strööm: Bega (Theiß), Stroom/Kanaal in Rumänien un Serbien, Bega River, Stroom, de bi Tathra, New South Wales, Australien, in de Tamansee flütt, Bega, hoogdüütsch Name för de Biege. Öörd: Bega (Australien), Stadt in New South Wales, Australien Bega, hoogdüütsch Name för Biege, Oordsdeel van den Gemene Doirentrup, Kreis Lippe, Nordrhein-Westfalen Bega is de Name van düsse Personen: Bega (Cumbria), die Hilige Bega (ook Bees) was ene irsche Köningsdochter in’n 7. Joorhunnerd, de tiedens St. Hilda van Whitby leve, Alessandro Bega (* 1991), italieensch Tennisspeler, Cornelis Pietersz. Bega (1631 oder 1632–1664), was en nedderländsch Barockmaler, Leslie Bega (* 1967), US-amerikaansche Schauspelersche Lou Bega (* 1975 in München as David Lubega), düütsch Latin-Pop-Sänger Bega is de Name van düsse Firmen: BEGA, Hersteller van Butenlüchten in Mennen Bega Cheese, australischer Lebensmittelhersteller Kiek ook bi: Biege Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Erroll Louis Garner (* 15. Juni 1921 in Pittsburgh, Pennsylvania; † 2. Januar 1977 in Los Angeles, Kalifornien) weer en US-amerikaansch Jazzpianist un Komponist vun de Genres Mainstream un Modern Jazz, de as en vun de stilbillend Pianisten de Reeg vun Jelly Roll Morton bit Fats Waller un Art Tatum fortsetten dee. Besünners bekannt wurr he dör sien Kompositschoon Misty (1954). All in dat Öller vun dree Johr fung Garner an, Klaveer to lehren, indem he Musik vun Schallplatten nahspelen dee. Mit söben Johr harr he all sien eerste Uptreeden un weer as Liddmaat vun de Kan-D-Kids (Candy Kids) in‘n Radiosenner KDKA to höörn. Later fung he an, in de Umgegend vun Pittsburgh, ünner annern up Stroomdampern up de Allegheny River, uptotreeden, wo he för Pianisten as Fate Marable inspringen dee, wobi he aber in’n Schadden vun sien öllere Bröer Linton stunn. He weer en Klassenkamerad vun Dodo Marmarosa un hett wiels sien Utbillen an de Westinghouse Highschool Billy Strayhorn kennen lehrt. 1937 fung he an, professionell uptotreeden; 1938–41 speel he in dat Orchester vun den Saxophonisten Leroy Brown. As Solist speel he in lokalen Bars as dat Mercurs, in Stummfilmtheatern un ok sönndags as Karkenmusiker. 1944 truck he nah
De Oxidatschoonstall Nox (ok as Oxidatschoonsstoop betekent) is en Begreep ut de Chemie un gifft an, woveel Elementarladungen en Atom in en Verbinnen formal opnahmen oder afgeven hett. Dat gifft noch en annere Definitschoon: De Oxidatschoonstall vun en Atom in en cheemsch Verbinnen is formal en Maat för de Angaav vun de Proportschonen vun de Elektronendicht üm dat Atom. En positive Oxidatschoonstall wiest an, dat de Elektronendicht in’n Vergliek to’n Normaltostand lütter worrn is, en negative Tall wiest an, dat de Elektronendicht tonahmen hett. De Oxidatschoonstall is en för cheemsch Överleggen sinnvull Formalismus, de faken blots wenig mit de wirkliche Laden vun en Atom to doon hett. So kann dat woll vörkommen, dat Atomen in en Verbinnen en formal negative Oxidatschoonsstoop toordent warrt, ofschonst se togliek en formal positiv Formalladungen dregen künnt. In Kovalent Binnen ünenrscheedt sik de Oxidatschoonstall vun den Begreep vun de Weertigkeit. De Oxidatschoonstallen maakt bi Redoxreakschonen düüdlich, woneem de Vörgäng afloopt. Dat Överdregen vun Elektronen vun dat een Atom op en anner’t wiest sik doran, dat de Oxidatschoonstall vun dat een stiggt (dat Atom, wat en Elektron afgifft), wiel dat vun dat annere lütter warrt. Faken warrt eerst dör dat Bestimmen vun de Oxidatschoonstallen kloor, woneem
Maastricht is en Stadt an de Maas in de nedderlandsche Provinz vun Limborg. Se hett üm un bi 120.000 Inwahners, de to Delen Limborgsch snackt. In Maastricht weer 1992 de Verdrag slaten, de ut de Europääsch Gemeenschapen (EG) de Europääsch Union (EU) maak. Websteed vun de Stadt (nedderlandsch) Wiki över Maastricht (engelsch)
Oberon (ok Uranus IV) is de butenste vun de groten Uranusmaanden un de tweetgröttste Maand vun den Planeten överhööft. Oberon weer an’n 11. Januar 1787 vun den düütsch-britschen Astronom Wilhelm Herschel opdeckt. As de anneren dree fröh opdeckten Uranusmaanden (Titania, Ariel, Umbriel) weer he vun sien Söhn John Herschel na Figuren vun William Shakespeare oder Alexander Pope nöömt. In dissen Fall weer de Maand na den Ülfenkönig Oberon nöömt ut Shakespeares A Midsummer Night’s Dream (dt.: Ein Sommernachtstraum). De Bahn vun Oberon hett en Exzentrizität vun ungefähr 0,0016 un is dormit nich veel anners as en Kreis. Gegen den Äquater vun’n Uranus is de Bahn üm ruchweg 0,7° kippt. Vun den Planeten hett de Maand en middleren Afstand vun 583.519 km. Üm eenmol üm em rümtolopen bruukt Oberon üm un bi 13 Daag un 11 Stünnen. Oberon hett en Dörmeter vun 1523 km un is dormit blots en lütt beten lütter as Titania. Bito sünd de beiden Maanden teemlich liek in de phasikaalschen Egenschoppen. Mit en middlere Dicht vun 1,63 g/cm³ is Oberon dorbi en beten lichter. De Albedo is 0,24 – 24% vun dat infallende Sünnlicht warrt wedder afstrahlt vun de Bavenflach. Ut disse Saken weer afleidt, dat Oberon
De Inge Lehmann Medal is en eerdphysikaalsch Utteken, de vun de American Geophysical Union (AGU) vergeven warrt. De Wetenschapspries is na de däänsch Seismologin Inge Lehmann (1888-1993) nöömt. Se weer de eerste un opstunns eenzige Fro, de jemols mit de William Bowie Medal, den höchsten Pries vun de AGU, uttekent worrn is. De Inge Lehmann Medal is un de AGU in’t Leven ropen worrn, üm dormit ehr Levenswark un ehr veelen Bidrääg to dat Utforschen vun dat Eerdinnere to to würdigen. De Pries schall ungefähr all twee Johren vergeven warrn. Mit de Verlehen warrt sünnere Arbeiten un Leistungen för dat Verstahn vun de Strukturen, dat Tohopensetten un de Dynamik vun’n Eerdmantel un vun’n Eerdkarn. To’n eersten mol is de Medaille 1997 vergeven worrn. 1997 – Donald Helmberger 1999 – Richard O'Connell 2001 – John H. Woodhouse 2003 – Francis A. Dahlen, jr 2005 – Thomas H. Jordan AGU Utteken
Nicolas Lazaridis (* 13. Dezember 1994 in Stuttgart; ok bekennt as inscope21) is een düütschen Webvideoproduzent, de dör YouTube-Videos bekennt wurr. Lazaridis erstellde sien YouTube-Kanaal an 9. Juni 2010. Daar laadt he Middeweek un Sönndag üm 18 Klock een Comedy-Video hoog. Neben sien Hööftkanaal bedrifft Lazaridis siet den 6. Juli 2014 den Tweedkanaal InscopeLifestyle. In den Videos vertellt he van Geschichten ur sien Leven of diskuteert över aktuell Themas. Siet Begünn 2020 is Lazaridis op de Twitch aktiv. Hier streamt he besünners Computerspillen, doch finnen daar ok stadig Talk-Formaten of Kochshows mit Gasten statt. De Highlights van den Streams warrt op den daarför maakde Kanalen Getaildetreu un Ardyt in geschnittener Form hochgeladen. Op sien Hööftkanaal inscope21 bekwamm he in'n Harvst 2015 een Million Abonnenten, de Grenz van twee Millionen Abonnenten is in'n Harvst 2018 överschreeden worrn. Derzeit (Stand September 2020) hett de Kanaal mehr as 2,5 Millionen Abonnenten. Op Instagram harr Lazaridis Begünn September 2020 knapp 2 Millionen Follower. In'n Animationsfilm Sing övernamm Lazaridis 2016 in de düütschen Fassuun de Spreekrull van Lance. De Radio-Jöögdsenner Dasding hett in'n Harvst 2018 över een Instagram-Video bericht, in de Lazaridis angeblich en Gericht ut en Babydefin tobereiten woll. Dat Video hett sück as
Guillermo Alberto Santiago Lasso Mendoza (* 17. November 1955 in Isallawi in’n Cantón Guayaquil in dat Departement Guayas, Ecuador) weer vun den 24. Mai 2021 Präsident vun Ecuador. Bovenhen weer he de Baas vun de Creating Opportunities (CREO). Guillermo Lasso. Mehr Biller, Videos oder Audiodateien to’t Thema gifft dat bi Wikimedia Commons.
As Pontiac Safari wurrn mehrere Modelle vun den US-amerikaanschen Automobilhersteller Pontiac betekent. Dat hier beschreeven hörrt to de dortige full size-Klass (bövere Middelklass) an un wurr van 1986 bit 1989 anboden. Dat Fohrtüüg harr en Längt vun 5464 mm, en Breedt vun 2014 mm, weer 1458 mm hooch un harr en Radstand vun 2945 mm bi en Gewicht vun 1861 kg. Utstatt weer dat Modell mit en 5,0 Liter Otto-Motor (104 kW). De Beteeknung Safari harr Pontiac all siet den 1950er-Johren för Kombi-Utführungen vun sien Modelle bruukt. Dornebn wurr ok de Pontiac-Version vun den Chevrolet Astro as Safari verköfft. 1986 nehm Pontiac de groot, achterraddreeven Modelle vun de Baureeg Pontiac Parisienne ut dat Programm, hett aber den Kombi unverännert wiederhen ünner de Beteeknung Pontiac Safari anboden. De Safari weer dat Parallelmodell vun Chevrolet Caprice Kombi, Buick Electra Estate Wagon un Oldsmobile Custom Cruiser. Den Kombi geev dat in en eenzig Modellversion mit Fiefliter-V8 un Veergangautomatik bit Sömmer 1989. In dree Johren wurn 23.478 Stück in dat kanaadsch Wark Oshawa baut. Flammang, James M. und Kowalke, Ron: Standard Catalog of American Cars 1976–1999. Krause Publication, Iola 1999. ISBN 0-87341-755-0, S. 863–881. Pontiac Safari. Mehr Biller, Videos oder Audiodateien to’t Thema gifft
Deeg (m.) is wat, dat tomihrst ut Mähl torecht makt ward. To dat Mähl ward Water oder Melk, Eier, Zucker, Botter un sachts noch mihr togeben un den ollich dörchknät. Dorna mutt de Deeg ward Ruh hebben un denn kann`n em to dat utformen wat`t warrn sall un utbacken. Jenadem wat ut den Deeg makt warrn sall, gifft dat ünnerscheedlik: - Brootdeeg, - Kookendeeg, - Möördeeg, - Pizzadeeg, un noch annere. Deeg ward ton Biespell bi de Lüüd to Huus torecht makt, vun de Bäcker in de Backstuuv. un ebenso ward ünnerscheedlik Deeg inne Backfobrik torecht makt.
Een Graff (n., pl. Gräver) is de Stääd, wonehm de minschlik Lieken inkuhlt ward. In Düütschland sünd de Gräver vun öllers her un vun Rechts wegen, op'n Kerkhoff. Tolaten sünd in'n Grunn twee Oorten Gräver: Sarggräver un Urnengräver. Op de Kerkhööv gifft dat ünnerscheedlik Ornen, wie de Gräver uttosehn hefft, dat ward jümmer vun de tostännig Gemeen fastleggt. To een Graff höört normaal ok een Graffsteen, mit Namen un Daten vun den verstorben Minschen. Siet een poor Johr hefft se op de Kerkhööv ok mehr anonyme Gräver, dat sünd inne Hauptsaak Plätz mit Gemeenschopgräver. Teemlich neet gifft dat nu Freedwoolder, wonehm de Urnen mit de Asch vun een verstorben Minschen ünner de Bööm inkuhlt ward.
Disse Artikel is man blots en Stubben. Du kannst Wikipedia helpen un em verbetern. Musik (de, f.) kümmt vun dat latinsche musica. To de Musik höört Leder Instrumentalmusik (Danzmusik un klassisch) Karkenmusik Oper un anneret Theoter mit Gesang. Filmmusik Jazz Blues Dat gifft vele plattdüütsche Leder, to'n Bispill Kinnerleder Uuzleder Shanties annere Arbeitsleder Karkenleder Danzleder Leevesleder Plattdüütsche Leder warrt hüüttodaags von Muskanten sungen un spält, as to'n Bispill Godewind De Plattfööt Spälwark Timmerhorst Knut Kiesewetter Waldecker Kauhlhasen Musik. Mehr Biller, Videos oder Audiodateien to’t Thema gifft dat bi Wikimedia Commons. Sammlung Musik in’n vun de Akademie der Künste, Berlin (hoogdüütsch) ViFaMusik – Projekt to Borns för Musik un Musikwetenschop (hoogdüütsch) MusicMap: Genealogie un Historie vun Musikgenres (1870–2016). (hoogdüütsch)
Disse Artikel is man blots en Stubben. Du kannst Wikipedia helpen un em verbetern. Japan is en langen, dünnen Stremel vun Land an de Ostküst vun Asien. De Hööftstadt is Tokio. Ut geoloogsche Sicht is Japan en Inselbagen, de ut 6852 Eilannen besteiht. Dat Land is en beten wat grötter as Düütschland (373.000 km²), aver dor leevt 126 Millionen Lüüd (2020), un as dat vele Bargen geevt, leevt de mehrsten tohoop in de groten Städer, besünners in dat Rebeet Tokio (Tokio, Yokohama, Kawasaki un Chiba) un dat Rebeet Kansai (Kyōto, Ōsaka un Kōbe). Dat gifft veer grote Inseln in Japan, Hokkaido, Honshu, Shikoku un Kyushu - un dusende vun lütten Inseln. De hööchste Barg is de Fuji, de is 3776 m hooch un as de en Vulkan is speit de af un an Füer, dat letzte Maal weer 1707. Japan. Mehr Biller, Videos oder Audiodateien to’t Thema gifft dat bi Wikimedia Commons. Länner in Asien Afghanistan | Armenien | Aserbaidschan | Bahrain | Bangladesch | Bhutan | Brunei | China | Georgien | Indien | Indonesien | Irak | Iran | Israel | Japan | Jemen | Jordanien | Kambodscha | Kasachstan | Katar | Kirgisien | Kuwait | Laos
Richard Teichmann (* 23. Dezember 1868 in Lehnitzsch bi Altenburg; † 12. Juni 1925 in Berlin) weer en düütsch Schachmeester. Teichmann hett all in jung Johren sien rechte Oog verloren. Wiel he kien künstlich Oog verdragen hett, speel he immer mit en Oogenbinde Schach. Teichmann hett Philologie an de Universitäten vun Jena un Berlin studeert. Eerstmals hett he up sück as Schachspeler upmarksom maakt, as he 1890/91 en Turnier vun de Berliner Schachgesellschaft wunnen hett.. Van 1892 bit 1908 hett Teichmann in London wahnt. Hier wurr he 1892 in dat Turnier vun den „Simpson-Divan“ deelt Tweet. Gegen Rudolf Loman wunn he in en Wettkamp mit 4:0 (+4 =1 −0). 1900 wunn he dat Londoner Turnier vör Isidor Gunsberg un James Mason. Wiedere Erfolge weern sien Sieg 1901 in dat Fiefmeesterturnier vun dat „Simpson-Divan“, de tweete Platz 1904 in dat Turnier „City of London“ (achter William Ewart Napier) un sien Sieg in dat „Rice-Gambit-Turnier“ vun den „Metropolitan Club“ (vör Paul Saladin Leonhardt, Napier, Gunsberg, Louis Van Vliet un annern. In dat glieker Johr speel he ok en Wettkamp gegen Carl Schlechter, de 1,5:1,5 utgung. Sien eerst internatschonales Turnier hett Teichmann 1894 in Leipzig bestreeden. Hier keem he up den darten Platz
Nicolas „Johnny“ Rep (* 25. November 1951 in Zaandam) is en ehmalger nedderlannsch Footballspeler un Footballtrainer. Rep fung sien Loopbahn bi den FC Zaandam an. In' Sömmer 1972 keem he mit 20 Johren to Ajax Amsterdam, de 1971 un 1972 den Europapokal vun de Landsmeester wunnen harr. Eerstmals keem he in' September 1972 in dat Weltpokal-Finale gegen CA Independiente to'n Insatz. In de 60. Minüüt wurr he inwesselt un hett denn noch twee Doren bi den 3:0-Sieg schaaten. Een Johr later weer Rep an' darten Erfolg för Ajax in' Europapokal vun de Landesmeester maatgevend bedeeligt, as he bi dat 1:0 gegen Juventus Turin dat eenzige Door scheeten dee. 1975 is he to'n FC Valencia wesselt, harr dor aber weniger Spood. 1977 wessel he nah Frankriek. Mit den SEC Bastia reck he 1978 dat UEFA-Cup-Finale. Van 1979 bit 1983 speel he bi den franzööschen Eerstligisten AS Saint-Étienne, mit den he 1981 franzöösch Meester wurr. 1983 kehr Rep weer in de Nedderlannen torüch, toeerst to'n PEC Zwolle, dornah to Feyenoord un to dat Enn' vun sien Karriere to'n HFC Haarlem. Rep wurr tweemal Viezweltmeester mit de nedderlannsch Natschonalmannschp. Bi de Football-Weltmeesterschap 1974 in Düütschland hett de Angreepspeler veer Doren schaaten un verlor
Schroot (n.) nömt'n Koorn, wenn't groff mahlt is. Makt ward dat vun'n Möller in'ne Möhl. Wenn't Koorn wat fiener mahlt is, denn heet dat Mähl, mennigmal kann'n dat abers nich so klor ut'neinholen, ob dat Schroot oder Mähl is. Een Ünnerscheed sütt'n twüschen: Vullkoornschroot, hier ward dat heele Koorn lütt makt, un brukt ward dat as Veehfoder. Backschroot, hier ward vörweg de Kiem vun dat Koorn wegnoomen un denn ers ward't lütt makt. Brukt ward dat Backschroot vun Wetenkoorn as Tyyp 1700, oder vun Roggenkoorn as Tyyp 1800, as Todaat toon Backen.
Britt Kanja (* 16. August 1950 in Berlin) is en düütsch Danserin, Mediendesignerin un Mitbegrünnersche van den Club „90 Grad“ in Berlin. Kanja is in Berlin upwussen, hett aber ok en Deel van hör Kindheit in Spitzbergen bi hör Grootvader verbrocht. Nah hör Schoolutbillen fung mit dat Danzen an un is söben Johr lang mit hör Partner in Cabaret-Shows in Europa uptreeden. 1969 wurr se to „Miss Berlin“ küürt. In de folgend Johren geev Kanja Danzkurse un hett för dat Internatschonale Theaterinstitut arbeit. In de 1970er-Johren hett se heiraadt un söss Johren in Kalifornien leevt. De Ehe wurr annulleert, 1983 kehr Kanja nah Berlin torüch. In de Dokumentatschoonsreeg Berlin – Schicksalsjahre einer Stadt van den Rundfunk Berlin-Brandenburg wurrd se as Tiettüüg to de Ereignisse vun dat Johr 1999 anhört. Tosommen mit Günther Krabbenhöft is se dat modische Uthangschild för de Hööftstadt Berlin. https://taz.de/Eine-Frau-mit-Vergangenheit/!1700571/ https://www.bz-berlin.de/artikel-archiv/britt-kanja-feiert-ihren-geburtstag https://www.59plus.de/stilikone-britt-kanja-guter-stil-ist-einfach-da/
Zarautz [[sa'ɾauts]] (baskisch, spaansch Zarauz [[θa'ɾauθ]]) is en Stadt in de Provinz Gipuzkoa in dat Baskenland. Se liggt bi 20 km westlich vun San Sebastián in den Golf vun Biskaya. In Zarautz leevt üm un bi 22.000 Inwahners. De Stadt is 14,80 km² groot. Dor gifft dat en Strand, de 2,5 km lang un 80 m breet is. Surfers un anner Lüde, de Watersport bedrievt, hoolt sik dor geern up.
De Swarte Eener is de eerste Breefmark, de in Düütschland rutgeven worrn is, neemlich an’n 1. November 1849 in dat Königriek Bayern. De Beteken leidt sik af vun de Klöör un den Nominalweert vun een Krüüzer vun de Breefmark. De Weert weer to de Tiet de normale Pries för’t Beföddern vun een Oortsbreef. Dat Motiv is vun Johann Peter Haseney steken worrn. De Breefmark is op handschöppten Papeer druckt worrn un hett keen Tähnen. De Swarte Eener weer de lüttste Weert vun een hele Serie vun teemlich liek utsehnde Marken. To lieken Tiet sünd ok de blaue 3-Krüüzer un de brune 6-Krüüzer-Mark rutgeven worrn, Man, an den Dag, as de Breefmark rutkeem, harrn blots grote Postämter apen, wiel dat an den Fierdag Allerhilligen weer. Opstunns is noch keen Breefmark opduukt, de nawiesbor al an’n 1. November bruukt worrn is (to sehn an’n Poststempel oder Breefdatum). De swarte Klöör vun de Breefmark hett sik aver as nich so goot rutstellt, wiel de Stempelfarv to’n Entweerten ok swart weer. Dorüm is de swarte Eener teemlich gau dör en ne’e Utgaav uttuscht worrn, de rosaklöörte Eener, de vun’t Teken an de 3- un 6-Krüüzer-Marken angleken worrn is. In’n Oktober 1851 is de Breefmark